2022ko Arabako Bertsolari Txapelketa

2022ko Arabako Bertsolari Txapelketa urte honetako apirilaren 1a eta ekainaren 11 bitartean jokatu zen. Arabako Bertsolari Txapelketa honetan, 30 bertsolarik hartu zuten parte eta guztira 10 saio eta finala jokatu ziren. Finala Gasteizko Europa biltzar-jauregian jokatu zen eta Peru Abarrategi Sarrionaindiak txapela eskuratu zuen Manex Agirrere Arriolabengoarekin buruz burukoa jokatuta.

Parte hartzaileak 
2019ko finalean aritu ziren bertsolaritatik bostek eman zuten izena 2022korako eta hauei 25 bertsolari gehitu zitzaizkien, tartean Arabako Eskolarteko bertsolariak.

Bertsolariak (30) 
 2019ko finalistak:
 Iñaki Viñaspre Simon (2019ko txapelduna)
 Manex Agirre Arriolabengoa
 Oihane Perea Perez de Mendiola
 Peru Abarrategi Sarrionaindia
 Xabi Igoa Eriz

 Gainerakoak:
 Aitor Najera Saez de Vicuña
 Aitor Ugarte Eriz
 Ander Aranburu Amenabarro
 Andere Arriolabengoa Bengoa
 Asier Otamendi Alkorta
 Asier Rubio Hidalgo
 Danel Herrarte Nafarrate
 Ekaitz Samaniego Curiel
 Eukene De los Aires Amundarain
 Felipe Zelaieta Txurruka
 Iñaki Cabeza Conejo
 Irati Anda Villanueva
 Maddi Agirre Epelde
 Manu Bendala Garcia-Donas
 Markel Yoller Lopez de Arroyabe
 Oier Arbina Vadillo
 Orlando Arreitunandia Arinas
 Paula Amilburu Izargarai
 Rikardo Gonzalez de Durana Alzola
 Unai Anda Delika
 Unai Bengoetxea Mujika
 Unai Gomez Garde
 Unai Mendibil Etxeberria
 Xabier Antia Zuaznabar
 Xabi Lasa Arrizabalaga

Gai egile eta emaileak (11) 

 Aintzane Irazusta Arzallus (Finalean gai emaile lanetan ibilia)
 Arantxa Sobrino Lasa (Finalean gai emaile lanetan ibilia)
 Eli Plazaola Zubizarreta
 Etxaun Otaño Zubizarreta
 Kristina Arteaga Baños
 Lierni Altuna Ugarte
 Nieves Del Alamo Gil
 Oier Azkarraga Grajales
 Oier Suarez Hernando
 Olatz Santocildes Martinez
 Uxue Diaz de Cerio Aizpeolea

Epaileak (7) 

 Aitor Jimenez Tolosana
 Egoitz Iradier Martinez de Albeniz
 Ekaitz Elorriaga Anduaga
 Fernando Sopelana Alonso
 Manex Garaio Mendizabal
 Mikel Fernandez de Arroiabe Idigoras
 Patxi Aizpurua Garaialde

Parekidetasuna

Final zortzirenetako saioak 
Bost final zortziren jokatu ziren. 30 bertsolaritatik 18 sailkatu ziren finalerdietarako. Horietako bakoitzean 4 lan egin behar izan zituzten, 10 bertso puntuagarrirekin.

Lanak 

 Binaka, gaia emanda, hiruna bertso zortziko handian.
 Binaka, gaia emanda, hiruna bertso zortziko txikian.
 Bakarka, hasierako puntua emanda, bina bertso zortziko txikian.
 Bakarka, gaia emanda, bina bertso neurri librean.

Amurrio 
Apirilaren 1ean jokatu zen Amurrioko Kultur Etxean.

Biasteri 
Apirilaren 2an jokatu zen Biasteriko Antonio Mijangos Kultur Aretoan.

Trebiñu 
Apirilaren 3an jokatu zen Trebiñuko Gizarte Etxean.

Legutio 
Apirilaren 8an jokatu zen Legutioko Kultur Etxean.

Langraiz 
Apirilaren 9an jokatu zen Langraizko Zentro Soziokulturalean.

Sailkapena

Final laurdeneko saioak 
Hiru final laurden izan ziren. 18 bertsolaritatik hamabi sailkatu ziren finalerdietarako. Horietako bakoitzean bost lan egin behar izan zituzten, 13 bertso puntuagarrirekin.

Lanak 

 Binaka, gaia emanda, hiruna bertso zortziko handian.
 Binaka, gaia emanda, hiruna bertso zortziko txikian.
 Binaka, gaia emanda, hiruna bertso hamarreko txikian. 
 Bakarka, hasierako puntua emanda, bina bertso zortziko txikian.
 Bakarka, gaia emanda, bina bertso neurri librean.

Dulantzi 
Maiatzaren 7an jokatu zen Dulantziko Micaela Portillo Kultur Etxeko aretoan.

Zigoitia 
Maiatzaren 8an jokatu zen Zigoitiako Kultur Etxean.

Aramaio 
Maiatzaren 14an jokatu zen Aramaioko Kultur Etxean.

Sailkapena

Finalaurrekoak 
Bi finalaurreko izan ziren. 12 bertsolaritatik sei sailkatu ziren finalerako. Horietako bakoitzean bost lan egin behar izan zituzten, 14 bertso puntuagarrirekin. Azkeneko bi lanak kartzelako lanean eginak.

Lanak 

 Binaka, gaia emanda, hiruna bertso zortziko handian.
 Binaka, gaia emanda, hiruna bertso zortziko txikian.
 Binaka, gaia emanda, hiruna bertso hamarreko txikian. 
 Bakarka, kartzelako lanean, hasierako puntua emanda, hiruna bertso zortziko txikian. 
 Bakarka, kartzelako lanean, gaia emanda, bina bertso doinu eta neurri librean.

Araia 
Maiatzaren 28an jokatu zen Araiako Andra Mari aretoan.

Izarra 
Maiatzaren 29an jokatu zen Izarrako Kultur Etxean.

Sailkapena

Finala 
Finala Gasteizko Europa biltzar-jauregian jokatu zen 2022ko ekainaren 11n. Bertan bost lan egin behar izan zituzten sei bertsolariek, guztira 13 bertso, eta beste bi lan gehiago buruz burukora sailkatutako Peru eta Manex, beste 6 bertso gehiago.

Lanak 

 Binaka, gaia emanda, hiruna bertso zortziko handian.
 Binaka, gaia emanda, hiruna bertso hamarreko txikian. 
 Bakarka, hasierako puntua emanda, hiruna bertso zortziko txikian. 
 Binaka, gaia emanda, hiruna bertso seiko motzean.
 Bakarka, gaia emanda, bina bertso doinu eta neurri librean. 

Buruz buruko lanak

 Binaka, gaia emanda, hiruna bertso Iparragirre abila dela doinuan (AABBAA).
 Bakarka, kartzelako lanean, gaia emanda, hiruna bertso doinu eta neurri librean.

Sailkapena

Epai irizpideak 
Lanetan puntuazioak emateko zortzi irizpide daude: gaia, hizkera, neurria, errima eta oinak, doinua, testua, baliabide paratestualak eta denbora. Estekan informazio osoa ageri da azalduta, hala ere, adibide moduan hona irizpideetako bat: denbora.

Denbora 
EZAUGARRI OROKORRAK

8.1. Gaia edo puntua ematen zaionetik bertsotan hasi arte edo saiokideari erantzuten hasteko, bertsolariak hartzen duen denboraz ari gara. Kantari hasi aurreko denbora luzeegiak oso itsusi ematen du. Halere, ariketa bakoitzaren berezitasunak kontuan hartuko dira denbora neurtzeko orduan. Ez dira berdinak bakarkako bertsoaldi baten aurreko denbora, edo puntuari erantzutekoa, edo binaka kantatu aurrekoa.

8.2. Bertsolariek, binakako lanetan, puntuari erantzuten eta banaka gai bat emanda ari diren jardunentzako denborari muga batzuk jartzea ebatzi da. Bat-batekotasuna da bertsolaritzaren ezaugarrietako bat, eta horri garrantzia ematea da helburua. Denbora erreferentzia hauek hartuko dira kontuan:

BINAKAKO lanak: Binaka ari direla, gehienez 30 segundo igaro baino lehen bota beharko da lehen bertsoa. Erantzuteko, ordea, 10 segundo utziko zaizkie bertsolariei, nahasmenik edo denbora gehiago luzatzeko arrazoirik ez badago (paperak nahastea, ezbeharren bat...).

PUNTUARI erantzutea: Erantzunak puntuaren jarraipena izan behar du. Ezin da etenik egon. Puntua jarri eta 5 segundorako hasi behar da puntuari erantzuten. Hasteko bizkortasuna saritu egingo da.

BANAKA: Lehen bertsoak denbora dexente eska lezake, baina muga bi minututan jarriko da. Hurrengo bertsoetan, 30 segundotik beherako tarteak hartu ahal izango ditu bertsolariak. Oro har, 3 bertsoak osotasunean egiteko erabilitako denbora hartuko da kontuan.

8.3. Denboraren auzia ez da mugatzen bertsotan hasi aurreko tartera soilik; kantatzeko orduan ere badu eragina, erritmoan hain zuzen. Sortzen duen efektua neurtu behar da: batentzat erritmo eten eta traketsa dena, bestearentzat erritmo modulatu modernoa izango da. Mezuari nola eragiten dion neurtu behar da, hala ere.

ONTZAT HARTUKO EZ DIRENAK

8.4. BINAKAKO lanetan, ez da ontzat hartuko 30 segundotik gora hartzea lehen bertsoa botatzeko, eta 10 segundotik gora hartzea erantzuteko.

8.5. PUNTUARI erantzutean, ez da ontzat hartuko bost segundo igaro ondoren hastea kantuan.
8.6. BANAKA hiru bertso kantatu behar direnean, ez da ontzat hartuko bi minututik gora pasatu ondoren hastea, eta hurrengo bertsoak kantatzen hasteko 30 segundotik gora hartzea.

Erreferentziak

Ikus, gainera 
 Arabako Bertsolari Txapelketa

Kanpo estekak 
 Bertsozale.eus, Arabako txapelketa.

Arabako Bertsolari Txapelketak
2022 Euskal Herrian